Okresná prokuratúra Zvolen 
Trhová 7, 960 19 Zvolen 1 	

Sp. zn. : 1 Pv 120/12/6611	Zvolen, 10.12.2014
EEČ : 2-51-183-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Zvolen zo dňa 20.9.2012, spisová značka 1 Pv 120/12/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Zvolen zo dňa 20.9.2012, spisová značka 1 Pv 120/12/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
   
Vyšetrovateľ MV SR, sekcia kontroly a inšpekčnej služby, úrad inšpekčnej služby stred, XXXXX uznesením ČVS: SKIS-9/OISS-SV-2012 dňa 21. 02. 2012 podľa § 199 ods. l Tr. poriadku začal trestné stíhanie a podľa § 206 ods. l Tr. zákona dňa 23. 03. 2012  vzniesol obvinenie XXXXX pre prečin ublíženia na zdraví podľa § 157ods. l, 2 písm. a/ Tr. zákona s poukazom na § 138 písm. h Tr zákona na tom skutkovom základe, že dňa 18. 01. 2012 v čase o 06.45 h na ceste I/50 v km 238,5 vo Zvolene, ako vodič viedol služobné motorové vozidlo PZ zn. Ford Transit ev. č. BA 435 AU a spôsobil dopravnú nehodu tak, že nedodržal bezpečnú vzdialenosť za vozidlom idúcim pred ním a svojou prednou časťou narazil do zadnej časti pred ním idúceho služobného motorového vozidla PZ zn. Škoda Fabia, ev. č. BB 627 BO, ktoré v tom čase viedla XXXXX, nar. 22. 03. 1972, bytom Banská Bystric, XXXXX, príslušníčka PZ a v ktorom na mieste spolujazdca sedel XXXXX, nar. 02. 12. 1955, bytom XXXXX, XXXXX, príslušníka PZ, pričom toto vozidlo po náraze odhodilo do pred ním idúceho nákladného motorového vozidla zn. XXXXX, ev. č. TS 128 AY, ktoré viedol XXXXX, nar. 15. 09. 1987, bytom Tvrdošín, XXXXX 211 a na mieste spolujazdca sedel XXXXX, nar. 22. 09. 1984, bytom Tvrdošín, Múčna 76/29, kde v dôsledku tejto nehody utrpela 
XXXXX zranenia - podvrtnutie krčnej chrbtice, pomliaždenie krčnej chrbtice a záhlavia lebky, pomliaždenie prednej plochy krku, pomliaždenie ľavého ramenného kĺbu, pomliaždenie driekovej chrbtice s dobou liečenia a PN 49 dní,
XXXXX utrpel zranenia - podvrtnutie krčnej chrbtice, pomliaždenie krčnej chrbtice a záhlavia lebky, pomliaždenie hrudníka v oblasti hrudnej kosti a v oblasti pravej strany hrudnej steny, podvrtnutie a pomliaždenie pravého ramenného kĺbu, podvrtnutie a pomliaždenie oboch zápästných kĺbov, pomliaždenie driekovej chrbtice, pomliaždenie pravej bedrovej krajiny, pomliaždenie oboch kolien s odreninami kože, pomliaždenie a odreniny predkolení obojstranne, podvrtnutie pravého kolenného kĺbu s čiastočným roztrhnutím vnútorného skríženého väzu a vnútorného menisku s dobou liečenia a PN 56 dní, čím porušil dôležitú povinnosť uvedenú v ustanovení  § 4 ods. 1 písm. c/ a § 17 ods. 1   zákona č. 8/2009 o cestnej premávke v platnom znení.
 
XXXXX prokuratúry vo Zvolene uznesením sp. zn. 1 Pv 120/11 zo dňa  20. 09. 2012 podľa § 216 ods. l písm. a/, b/, c/ Tr. poriadku podmienečne zastavil trestné stíhanie. Podľa § 216 ods. 2 Tr. poriadku určil skúšobnú dobu v trvaní 24 mesiacov. Uznesenie nadobudlo právoplatnosť dňa 5.11.2012, kedy uznesením Krajskej prokuratúry v Banskej Bystrici sp. zn. 1 KPt 395/12-5 bola podľa § 193 ods. 1 písm. c/ Tr. poriadku zamietnutá sťažnosť pošk. I. Országha.

Podľa § 217 ods. l Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. 

Zo správy z OÚ Hontianske Tesáre vyplýva, že XXXXX sa v obci správa slušne, sťažnosti zo strany susedov nezaznamenali. Zapája sa do športového aj spoločenského diania. Zo správy OÚ Zvolen, OVVS vyplýva, že XXXXX v priestupkovej evidencii nemá žiadny záznam. MV SR, Úrad zvláštnych policajných činností v správe uvádza, že XXXXX sa v sledovanom období nedopustil žiadneho protiprávneho konania. Z odpisu z RT vyplýva, že obvinený nemá nový záznam. V evidenčnej karte vodiča nemá žiadny záznam. 

S poukazom na uvedené je zrejmé, že obvinený XXXXX v priebehu skúšobnej doby viedol riadny život. Preto bolo potom rozhodnuté tak ako je to uvedené vo výrokovej časti tohto uznesenia, s tým, že sa v skúšobnej dobe osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor